Subject: ფინანსთა სამინისტროს საგამოძიებო სამსახურის მიერ ავტომობილების შეძენასთან დაკავშირებით
From: "INFORM" <[email-masked]>
To: [email-masked]; [email-masked]; [email-masked]; [email-masked]; Sozar Subari; [email-masked]; [email-masked]; David Sergeenko; ლევან დავითაშვილი; Levan Davitashvili; Kakhaber Kakhishvili; Ketevan Tsikhelashvili; [email-masked]; kakha kala; Nino Giorgobiani; [email-masked]; [email-masked]; Tedo Japaridze; Nikoloz Lachkepiani; Beqa Davituliani; Mako M; Khatuna Ivanishvili; Davit Qwerty; Irakli Kobakhidze; Eka Beselia; Zviad Kvatchantiradze; George Volski; Sophie Sopo; [email-masked]; [email-masked];
Date: Thu, 28 Jun 2018 01:28:49 -0700

კითხვის დასმის შემთხვევაში გამოსაყენებლად გიგზავნით ფინანსთა სამინისტროს მიერ მომზადებულ ინფორმაციას ფინანსთა
სამინისტროს საგამოძიებო სამსახურის მიერ ავტომობილების შეძენასთან დაკავშირებით:

საქართველოს ფინანსთა სამინისტრომ  საგამოძიებო სამსახურის ოპერატიული საქმიანობისთვის
განკუთვნილი 40 ერთეული,
მათ შორის 10 ჰიბრიდული ავტომანქანა შეიძინა, რომელთა ჯამური ღირებულება
2 035 550 ლარს შეადგენს.

ორივე ტენდერი სახელმწიფო შესყიდვების
შესახებ კანონით გათვალისწინებული პროცედურების სრული დაცვით ჩატარდა.

ფინანსთა სამინისტროს საგამოძიებო
სამსახურის ავტოპარკის განახლება ოპერატიული საქმიანობისთვის განკუთვნილი ავტომობილების
მნიშვნელოვანი ნაწილის საგარანტიო და საექსპლუატაციო ვადის ფაქტობრივად ამოწურვამ
განაპირობა. აღსანიშნავია, რომ ავტომობილების მოვლა-შენახვის ხარჯები მათ საბალანსო
ღირებულებაზე გაცილებით მეტია.

ამავდროულად, უნდა აღინიშნოს, რომ
2018 წლის 1 ივლისიდან სახელმწიფო უწყებებისა და იურიდიული პირების კუთვნილი ავტოსატრანსპორტო
საშუალებებისთვის ტექნიკური ინსპექტირების გავლა სავალდებულო ხდება.

საგამოძიებო სამსახურის ავტომანქანების
მნიშვნელოვანი ნაწილი, ტექნიკური გაუმართაობის გამო, აღნიშნული შემოწმების გავლას
ვერ შეძლებდა. შესაბამისად, სამსახური ავტომობილების  გარეშე დარჩებოდა, რაც საგრძნობლად შეაფერხებდა
მის საქმიანობას და ხელს შეუშლიდა ოპერატიულ-სამძებრო ღონისძიებების სათანადო დონეზე განხორციელებას.

კითხვის დასმის
შემთხვევაში - ფინანსთა სამინისტროს საგამოძიებო სამსახურის ძველ ავტომობილებთან დაკავშირებით:

ფინანსთა სამინისტროს საგამოძიებო
სამსახურის ძველი ავტომობილები, შემდგომი რეალიზების მიზნით ფინანსთა სამინისტროს მომსახურების
სააგენტოს გადაეცემა.

ასევე კითხვის
დასმის შემთხვევაში ავტომობილების მარკებთან დაკავშირებით:

ოპერატიული საქმიანობისთვის შეძენილია 30 ერთეული
„შკოდა ოქტავიას“ მოდელის ავტომობილი და 10 ერთეული „კია ნიროს“ მოდელის ჰიბრიდული
ავტომობილი.  (ეს ხაზს, გაუსმევს, რომ შეძენილია საკმაოდ ეკონომიური
ავტომობილები)